Severin Finne

Severin Finne (født 12. mars 1883 i Kristiania, død 24. mars 1953 samme sted) var en norsk advokat, offiser, fekter og idrettsleder.

Efter examen artium 1901 gikk han Krigsskolen 1901–1904 og  ble cand.jur. i 1908, fra 1914 høyesterettsadvokat. I det militære var han kaptein i infanteriet frem til 1918.  Etter å ha fullført utdannelsen og giftet seg i 1908 hadde han et studieopphold i England og var også innom Paris, blant annet for å studere fekting.Severin Finne, Salle d'armes Tixier Paris, 1908, bokkapittel.  Så var han en kort tid som  dommerfullmektig ved sorenskriver-kontoret på Romerike i 1909.  Fra 1909 til 1912 var han ved advokatkontoret til de senere statsråder Edmund Harbitz (1861–1916) & Christian Fredrik Michelet (1863–1927) i Kristiania, før han i 1914 startet for seg selv, fra 1947  i partnerskap med advokat Per Stormfelt (1919–1992).

Som fekter representerte han Oslo Fekteklub (etablert 1906), vant fem NM i fekting (kårde) og deltok med épée under Sommer-OL 1912 både individuelt og i lagkonkurransen. Han var også president i Norges Fekteforbund.

Han var sønn av Gabriel Grubbe Dietrichson Finne (1844–1907) og Alette Sophie Cappelen (1852–1897) som var datter av Severin Diderik Cappelen fra Gjerpen. Blant søsknene var oberst Hans Finne (1881–1981) og kjemiker Erling Finne (1891–1919). Severin giftet seg i 1908 med Esther Lucy Egeberg  (1887–1962) som var datter av Ferdinand Julian Egeberg (1842–1921), kammerherren som i 1919 fikk i stand Egebergs ærespris. Severin og Esther fikk fire barn før de skilte seg, derav
 Ferdinand Finne (1910–1999) kostymemaker, maler og forfatter.
 Hans-Gabriel (Tommy) Finne (1916–2012) arkitekt som restaurerte morbrorens Skinnarbøl. Gift 1953 med Sidsel Marie Holtermann født Thygesen (1921) og senere med sosionom Berit Gøril Havrevold (1936) datter av skuespillerne Gøril Havrevold og Olafr Havrevold
Etter skilsmissen i 1920 giftet Severin seg i 1922 med Sigrun Sommerschiel Andresen (1901/6–1981) fra Bergen, som var datter av direktør Sigurd Andresen.Finne, Severin i Hvem er Hvem, 1948  
 Se også 
 Finne (slekt)
 Egeberg (slekt fra Sjælland)
 Cappelen (slektstre). 
 Meritter 
 Sommer-OL 1912 deltok både individuelt og i lagkonkurransen.Severin Finne  olympiske data
 NM i fekting. Seier individuelt (kårde): 1914, 1915, 1916, 1917 og 1919.Liste over norske mestere i fekting  fra Norges fekteforbund]

 Verv og utmerkelser 
 Norges Fekteforbund, president 1921–23 og 1924–25
 Norges olympiske komite medlem
 Styreformann A/S for Si-Ko (produsent av tannkrem, barberskum og annet kosmetisk) i 1925 (også med i representantskapet for det danske Si-Ko fra 1929), A/S Handelsbygningen (Henrik Ibsensgate 60) i 1920, flere forretningsgårder
 Styremedlem i  A/S Norsk Hotelkompani 1927 som fra 1916 eide Dr. Holms Hotel på Geilo der han satt på representantskapet, i Société anonyme, Peer Gynt, Paris fra 1934,  A/S Hotel Bristol (åpnet 1920) og A/S Grand Hotel (Oslo) fra 1931,Finne, Severin i Merkantilt biografisk leksikon 1935 
 Styremedlem Nationaltheatret fra 1933 og for Nationaltheatrets Venner 
 Ridder 1. klasse av Vasaordenen

 Referanser 

 Eksterne lenker 


Kategori:Norske advokater
Kategori:Norske fektere
Kategori:Deltakere for Norge under Sommer-OL 1912
Kategori:Fektere under Sommer-OL 1912
Kategori:Norske idrettsledere
Kategori:Vasaordenen
Kategori:Personer fra Oslo
Kategori:Kongepokalvinnere i fekting
Kategori:Norgesmestere i fekting